ለጎልጉል ቅርብ የሆኑ ዲፕሎማሲያዊ ዜና አቀባይ ግን ህወሃት በዚህ አቋሙ ከአሜሪካ ጋር እንዳልተስማማ ተናግረዋል። የጠቅላይ ሚኒስትር ወንበር ለህወሃት መሰጠት የለበትም በሚል የአሜሪካ የውጭ ጉዳይ ፖሊሲ አውጪዎች ለህወሃት ሰዎች ተናግረዋል። አሜሪካ ይህንን አቋም የያዘችው ለኢትዮጵያ በማሰብ ሳይሆን ከትግሬ ውጪ በሆነ ሰው ሥልጣኑ ተይዞ በሕዝቡ ዘንድ ያለው ጥላቻ እንዲረግብና የራሷን ጥቅም ለማስቀጠል እንደሆነ በውል የሚታወቅ ነው። “የትግሬ ኩራት ተነክቷል” ባዮቹ የህወሃት ነፍጥ አንጋቢዎችም ይህንን ለማስታረቅ ቢያቅታቸውም በአንጻሩ የጌቶቻቸውን የአሜሪካውያኑን ሃሳብ መቀበልም እጅግ አዳግቷቸዋል።
